Helsingin yliopiston keskustakampus

Helsingin yliopiston keskustakampus on suurin Helsingin yliopiston neljästä kampusalueesta. Kampus sijaitsee Helsingin ydinkeskustassa Kruununhaan ja Kluuvin kaupunginosissa Unioninkadun molemmin puolin, pääasiassa Senaatintorin ja Kaisaniemen puiston välisellä alueella, joskin muutamia yliopistolle kuuluvia rakennuksia on keskustassa myös hieman muista erillään.  Keskustakampuksen alueella toimivat humanistinen, teologinen, oikeustieteellinen, valtiotieteellinen ja kasvatustieteellinen tiedekunta, Kielikeskus, Avoin yliopisto sekä yliopiston keskushallinto. Kampuksella työskentelee noin 20 000 opiskelijaa sekä 3 000 opettajaa ja tutkijaa. 

Toiseen maailmansotaan asti koko yliopisto toimi nykyisellä keskustakampuksella. Opiskelijamäärien nopea kasvaminen sodan jälkeisinä vuosikymmeninä kuitenkin aiheutti yliopistolle vakavan tilapulan, minkä vuoksi 1970-luvulla luotiin nykyinen neljän kampuksen malli. Nykyisin keskustakampukselle ovat jääneet humanistiset tieteet, yhteiskuntatieteet ja oikeustiede, muut tiedekunnat on hajasijoitettu Meilahden kampukselle, Kumpulan kampukselle ja Viikin kampukselle. 

Keskustakampuksen historia 

Yliopiston muuttaessa Turusta Helsinkiin 1820-luvulla se sijoitettiin aivan kaupungin ydinkeskustaan. Sen uudet toimitilat suunnitteli arkkitehti Carl Ludvig Engel, Helsingin empirekeskustan luoja. Engelin arkkitehtonisesti tärkeimmät yliopistorakennukset ovat yliopiston päärakennus (1832) ja Kansalliskirjasto (1844),Puhvelista Punatulkkuun, s. 74 jotka ovat osa Senaatintorin ainutlaatuista empiremiljöötä. Engel suunnitteli yliopistolle myös Kliinisen instituutin eli opetussairaalan (Vanhan klinikan, 1830-luvullaPuhvelista Punatulkkuun, s. 56) sekä tähtitieteellisen observatorion (1832Puhvelista Punatulkkuun, s. 300), ja myös hänen piirtämänsä venäläinen sotilassairaala otettiin myöhemmin yliopiston käyttöön. Kaikki nämä rakennukset sijaitsevat Unioninkadun varrella paitsi tähtitorni poikittain sen eteläpäässä Tähtitorninvuorella. Kaisaniemeen perustettiin yliopiston kasvitieteellinen puutarha, jonka alkuperäiset rakennukset olivat myös Engelin käsialaa.

Ensimmäisten vuosikymmenien ajan kaikki opetus tapahtui yliopiston päärakennuksessa, lukuun ottamatta omat rakennuksensa saaneita lääketiedettä, tähtitiedettä ja kasvitiedettä. Tilanahtaus, josta etenkin luonnontieteet kärsivät, kuitenkin pakotti yliopiston nopeasti uudisrakennussuunnitelmiin. Vuonna 1844 valmistui päärakennuksen viereiselle tontille Jean Wikin piirtämä anatomian laitos, joka jäljitteli Engelin empiretyyliä. Vuonna 1869 vihittiin Senaatintorin vastakkaisella puolella käyttöön mahtava kemian laboratorio- ja museorakennus Arppeanum, jonka Carl Albert Edelfelt oli suunnitellut venetsialaiseen tyyliin. 

1800–1900-lukujen taitteessa keskustaan valmistui lukuisia laitosrakennuksia, joiden arkkitehti oli Gustaf Nyström. Nyströmin ensimmäinen työ oli Engelin suunnitteleman Kansalliskirjaston rakennuksen laajentaminen puolipyöreällä kirjavarastolla, Rotundalla. Siltavuorelle, Kruununhaan kaupunginosan pohjoisosaan, valmistui 1905–1910 kaksi Nyströmin piirtämää laitosrakennusta, fysiologian laitos ja fysiikan laitos. Hän suunnitteli Siltavuorelle myös uuden anatomian laitoksen, mutta tämä rakennus toteutettiin vasta 1920-luvulla Jussi ja Toivo Paatelan suunnitelman mukaan. Lisäksi ahkera Nyström suunnitteli Kaisaniemen kasvitieteelliseen puutarhaan uudet kasvihuoneet sekä kasvitieteen laitosrakennuksen (1903). 

1920–1930-luvuille asti yliopiston kasvu oli verkkaista ja uusia laitosrakennuksia valmistui harvakseltaan. 1930-luvulla se alkoi kuitenkin kärsiä lukiokoulutuksen yleistymisestä johtuneesta "ylioppilastulvasta". Oppilasmäärän paisuessa vanhat tilat jäivät nopeasti pieniksi, ja yliopisto käynnisti useita suuria uudisrakennushankkeita, jotka olivat mittasuhteiltaan moninkertaisia aikaisempiin verrattuna. Yliopiston päärakennus laajennettiin 1935–1938 korttelin kokoiseksi J. S. Sirénin suunnitelmien mukaan. Vuonna 1939 valmistui Jussi Paatelan suunnittelema funktionalistinen Metsätalo metsätieteiden opetusta varten. Aarne Ervin suunnittelema modernistinen Porthania valmistui Hallitus­kadun (nyk. Yli­opiston­kadun) varteen vuonna 1957.Puhvelista Punatulkkuun, s. 76 Vuonna 1977 sitä vasta­päätä valmistui yli­opiston hallinto­rakennus.Puhvelista Punatulkkuun, s. 70 Alueen rakennuksista uusin on vuonna 2012 käyttöön otettu yli­opiston kirjaston rakennus, Kaisa-talo Kaisa­niemen­kadun varrella.

Toisen maailmansodan jälkeen oltiin kuitenkin tilanteessa, jossa yliopistoa ei enää voitu laajentaa keskustassa, ja tiedekuntia ryhdyttiin hajasijoittamaan kaupungin laidoille. 1940-luvulta alkaen lääketieteen opetus alkoi siirtyä Meilahteen ja maataloustieteiden opetus Viikkiin. Vuonna 1969 yliopiston konsistori päätti siirtää koko yliopiston Viikkiin, mutta kiivas vastustus esti suunnitelman toteuttamisen. 1970-luvulta alkaen keskustasta pois siirtyviä laitoksia ja tiedekuntia ryhdyttiin keskittämään kolmelle kampusalueelle: lääketiedettä Meilahteen, luonnontieteitä Kumpulaan sekä maatalous- ja metsätieteitä, ja vuosituhannen vaihteessa myös biotieteitä, Viikkiin. Keskustan vanhasta yliopistoalueesta muodostettiin keskustakampus, jonne jäivät humanistiset tieteet, yhteiskuntatieteet ja oikeustiede sekä yliopiston keskushallinto. Tämä neljän kampuksen malli saatiin valmiiksi 2000-luvun alussa.

 Rakennukset 
Keskustakampuksella on yhteensä yli 40 yliopiston rakennusta:Yliopiston rakennuksia Helsingissä. Teoksessa Yliopistoa rakentamassa, s. 122–123. Helsingin yliopisto, 2010. .
+OsoiteNykyinen nimiValmistumisvuosiAlkuperäinen arkkitehtiYliopiston käyttöönAadolfinkatu 10Franzénia1930Väinö Vähäkallio1966Aleksanterinkatu 71932Ole Gripenberg1980Arkadiankatu 7Economicum1960Einari Teräsvirta1960Fabianinkatu 241931Armas Lindgren1931Fabianinkatu 26Kielikeskus1908Kauno Kallio1978Fabianinkatu 28Aleksandria2003Aki Davidsson20031907Gunnar Stenius1970Fabianinkatu 321960Seppo Hytönen2009Fabianinkatu 33 / Unioninkatu 34Päärakennus1832Carl Ludvig EngelFabianinkatu 34Päärakennus, uusi puoli1937J. S. SirénFabianinkatu 35Fabiania1847Jean WikKopernikuksentie 1Observatorio1834Carl Ludvig EngelNäkötorni1890Gustaf NyströmMariankatu 111877Hampus Dalström1972Pohjoinen Rautatiekatu 13Luonnontieteellinen museo1913Lev Šiško1923Ratakatu 6Normaalilyseo1878Frans SjöströmRatakatu 6Normaalilyseo1905Johan Jacob AhrenbergSiltavuorenpengerAurora1961Einari TeräsvirtaAthena1928Jussi Paatela, Toivo PaatelaPsychologicum1910Gustaf NyströmPsychologicum, lisärakennus1969Olof HanssonMinerva, opetusrakennus1905Gustaf NyströmMinerva, porttirakennus2004Esa LaaksonenMinerva, kirjasto2005Jyri HaukkavaaraFontell1910Gustaf NyströmSnellmaninkatu 3Arppeanum1869Carl Albert EdelfeltSnellmaninkatu 101878J. E. SöderlundSnellmaninkatu 121948Pauli Salomaa2009Juha LeiviskäSnellmaninkatu 14 A18331994Snellmaninkatu 14 B1889Georg Wilenius1946Unioninkatu 33"Uusi klinikka"1848Ernst Lohrmann2006Unioninkatu 351963Einari TeräsvirtaUnioninkatu 36Kansalliskirjasto1844Carl Ludvig EngelKansalliskirjaston Rotunda1906Gustaf NyströmUnioninkatu 37Snellmania / Vanha klinikka1833Carl Ludvig Engel, A. E. StaubertUnioninkatu 38Topelia1823Carl Ludvig Engel, ym.1998Unioninkatu 40Metsätalo1939Jussi PaatelaUnioninkatu 44Kasvimuseo1903Gustaf NyströmAsuinrakennus Iso kasvihuone1889 Kaisaniemenrannan puutalot1823-18431992Jean Wik -rakennus1843Jean WikVironkatu 11884Konstantin Kiseleff19801905Waldemar AspelinVuorikatu 31919Aarre Ekman1968Vuorikatu 51927Väinö VähäkallioYliopistonkatu 3Porthania1957Aarne ErviYliopistonkatu 4Tiedekulma1977, 2017Toivo Korhonen, JKMM Arkkitehdit

 Lähteet 


Luokka:Helsingin yliopisto
Luokka:Valtakunnallisesti merkittävät rakennetut kulttuuriympäristöt Suomessa